Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLIV. törvény
Paragraph Index: 97

6. Cikk (Vezetési idők) Az AETR Megállapodás 6. Cikke az alábbiakban foglaltak szerint módosul: „1. Jelen Megállapodás 1. Cikkének (s) pontja szerint a napi vezetési idő nem haladhatja meg a 9 órát. A napi vezetési időt meg lehet hosszabbítani legfeljebb 10 órára, legfeljebb hetente két alkalommal. 2. Jelen Megállapodás 1. Cikkének (t) pontja szerint a heti vezetési idő nem haladhatja meg az 56 órát. 3. Az összeadódott összes vezetési idő bármely egymást követő két hét alatt nem lehet több 90 óránál. 4. A vezetési időknek tartalmazniuk kell a Szerződő Felek és nem Szerződő Felek területén töltött összes vezetési időt. 5. A járművezetőnek egyéb munkavégzésként kell bejegyeznie minden, az 1. Cikk (q) pontjában meghatározott módon töltött időt, valamint minden az ezen Megállapodás hatálya alá nem tartozó kereskedelmi célú jármű vezetésével töltött időt, továbbá be kell jegyeznie minden a jelen Megállapodás Mellékletének 12. Cikke (3) bekezdésének (c) pontjában meghatározott készenléti időt. Ezt a bejegyzést vagy kézzel kell megtenni egy adatrögzítő lapon, vagy egy kinyomtatott lapon, vagy azt kézzel kell bevinni a menetíró készülékbe.”

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes